इन आदिवासियों को किसी आयातित सिद्धांतों या कि संघर्षकर्ताओं की आवश्यकता नहीं है, इनके ही भीतर ऐसी आग है जो प्रलयंकारी है किंतु ये आदिम ऐसे ही हैं जैसे इन्हें हनूमान वाला शाप मिला हुआ हो, इनकी ताकत का इन्हें अहसास कराया जाये तो बस कयामत ही है। बहुत से उदाहरण इस अंचल का स्वर्णिम इतिहास हैं जो यह बताते हैं कि यदि नक्सलवाद स्वाभाविक होता तो किसी बंगाली, किसी तेलुगु लाल-आतंकी के कंधे पर चढ़ कर नहीं बल्कि किसी गुण्डाधुर के बाणों की नोंक से आरंभ होता।